*A határozati javaslat elfogadásához*

***az Mötv. 50. §-a alapján minősített*** *többség szükséges,*

***nyilvános ülésen tárgyalható****!*

*107. számú előterjesztés*

Bátaszék Város Önkormányzata Képviselő-testületének 2023. május 24-én,

16 órakor megtartandó ülésére

*Szekszárd és Környéke Szociális Alapszolgáltatási és Szakosított Ellátási Társulás társulási megállapodásának módosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** Takaróné dr. Mihó Beatrix jogi referens  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság 2023.05.23. |

***Tisztelt Képviselő-testület!***

A Magyar Államkincstár Tolna Vármegyei Igazgatósága (a továbbiakban: Kincstár) A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet (továbbiakban. PM rendelet) változása miatt a törzskönyvi nyilvántartásban a szükséges adatváltozások átvezetésére, hivatalból indított eljárás keretében, eseti, csoportos adatmódosítást hajtott végre.

A Kincsár tájékoztatása alapján a Szekszárd és Környéke Szociális Alapszolgáltatási és Szakosított Ellátási Társulást érintően az alábbi átvezetésre került sor: a törzskönyvi jogi személy 041231- Rövid időtartamú közfoglalkoztatási kormányzati funkció kódja törlésre került.

A Kincstár által vezetett törzskönyvi nyilvántartásból törölt kormányzati funkció kódot a társulási megállapodásból is törölni kell, melyre a PM rendelet 9. §-a értelmében legkésőbb a módosítás hatálybalépésétől számított 90 napon belül, vagyis 2023. június 7. napjáig sor kell, hogy kerüljön.

A szükséges módosítással együtt a társulási megállapodás aktualizálásra is sor kerül (pl.: nevek, címek javítása).

A Társulási Tanács 2023. május 4. napján a beterjesztett társulási megállapodás módosítására vonatkozó javaslatot 11/2023. (V.4.) számú határozatával elfogadta, és felhívta a Társulás Tagönkormányzatait a társulási megállapodás módosításának elfogadására.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján „*A társulásban részt vevő* ***képviselő-testületek mindegyikének minősített többséggel hozott döntése szükséges a társulási megállapodás*** *jóváhagyásához,* ***módosításához*** *vagy a társulás megszüntetéséhez.”*

A fentiekre tekintettel kérjük az alábbi határozati javaslat elfogadását.

**H a t á r o z a t i j a v a s l a t :**

**a Szekszárd és Környéke Szociális Alapszolgáltatási Társulás társulási megállapodásának módosítására**

Bátaszék Város Önkormányzat Képviselő-testülete

a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján Szekszárd és Környéke Szociális Alapszolgáltatási és Szakosított Ellátási Társulás társulási megállapodásának módosítását - a határozat melléklete szerinti tartalommal – jóváhagyja,

b) felhatalmazza a polgármestert a társulási megállapodás módosításának és egységes szerkezetének aláírására.

*Határidő:* 2023. május 31.

*Felelős:* dr. Bozsolik Róbert polgármester

(a társulási megállapodás aláírásáért)

dr. Firle –Paksi Anna aljegyző

(a határozat megküldéséért)

*Határozatról értesül:* Szekszárd és Környéke Szociális

Alapszolgáltatási és Szakosított

Ellátási Társulás

irattár